ИЗВОД ИЗ ЗАПИСНИКА

са 5.редовне седнице Скупштине општине Врњачка Бања, која је одржана дана 15.11.2016. године, у великој сали Скупштине општине са почетком у 10 часова.

Овај извод из записника сачињен је у складу са чл. 81. Пословника Скупштине општине Врњачка Бања („Сл. лист општине Врњачка Бања“, бр.13/14-пречишћен текст) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 23 одборника, и то: Иван Радовић, Миљко Арсић, Јелена Дишовић Ђукић, Дане Станојчић, Предраг Џамић, Весна Милићевић, Милан Плањанин, Марина Ђорђевић, Драгољуб Богдановић, Ненад Николић, Наташа Перовић, Мирослав Веселиновић, Тодор Мијатовић, Срђан Удовичић, Весна Бурмазовић, Јордан Пецић, Војислав Вујић, Владан Јоцић, Дејан Лучић, Родољуб Џамић, Ђорђе Петровић, Радоје Симић, Зоран Сеизовић.

Одсутни су: Андреја Боћанин и Матеја Мијатовић.

Иван Радовић је известио о томе која су лица позвана да присуствују седници и нагласио да седницу преноси Радио Бања 2.

Једногласно је, без расправе усвојен Извод из запсиника са 4. редовне седнице СО, одржане 29.9.2016.године.

Председник СО је известио Скупштину да нису пристигли предлози за допуне дн.реда, а да је Општинско веће на седници од 14.11.2016.године повукло тачку 4. Одлука о изменама и допунама Одлуке о монтажним објектима са дневног реда седнице Општинског већа и Скупштине општине, као и да се у оквиру 22. Тачке предложеног дн.реда који се односи на Извештај Спортског центра, разматрају и Измене и допуне финансијског плана Установе Спортски центар Врњачка Бања за 2016.годину.

Једногласно је прихваћен предлог дневног реда са наведеним предлозима, па је Скупштина утврдила

# ДНЕВНИ РЕД

1. Одлука о заштитнику грађана општине Врњачка Бања

2.Одлука о изменама и допунама Статута општине Врњачка Бања

3. Одлука о изменама и допунама Пословника Скупштине општине Врњачка Бања

4. Извештај о остварењу прихода и извршењу расхода буџета општине Врњачка Бања за период 1.1.2016.-30.9.2016.године

# 5.Одлука o изменама и допунама Одлуке о усклађивању одлуке о оснивању Јавног предузећа за превоз путника и транспорт робе ''Нови Аутопревоз'' Врњачка Бања

6. Одлука о изменама и допунама Одлуке о пијацама на територији општине Врњачка Бања

7. Одлука о изменама и допунама Одлуке о сахрањивању и гробљима на територији општине Врњачка Бања

8. Одлука о изменама Одлуке о јавном окупљању грађана на територији општине Врњачка Бања

9. Одлука о покретању процеса израде Локалног акционог плана запошљавања општине Врњачка Бања за 2017.годину

10. Одлука о покретању поступка прибављања непокретности у јавну својину општине Врњачка Бања-кп.бр.1048/12 КО Ново Село у поступку непосредне погодбе

11. Одлука о отуђењу грађевинског земљишта из јавне својине општине непосредном погодбом

12. Одлука о отуђењу непокретности из јавне својине општине Врњачка Бања

13. Друге измене Програма одржавања, заштите, развоја и управљања општинским и некатегорисаним путевима и улицама и изградњи и реконструкцији јавне расвете на подручју општине Врњачка Бања за 2016.годину

14. Измене Програма пословања Дирекције за планирање и изградњу ЈП Врњачка Бања за 2016.годину

15.Прве измене и допуне Програма пословања ЈП ''Бели извор'' Врњачка Бања за 2016.г.

16. Друге измене Плана опште туристичке пропаганде Установе Туристичка организација Врњачка Бања за 2016.годину

17. Измене и допуне финансијског Плана и Програма пословања Културног центра за 2016.годину

18. Измене и допуне Финансијског плана ПУ ''Радост'' Брњачка Бања

19. А)- Давање претходне сагласности на Одлуку Надзорног одбора Дирекције за планирање и изградњу ЈП о иницијативи за приступање спровођења статусне промене

Б)- Давање сагласности на Одлуку Управног одбора Општинске стамбене агенције Врњачка Бања о приступању спровођења статусне промене

В)- Давање сагласности на:

- Одлуку Надзорног одбора Дирекције за планирање и изградњу ЈП и Одлуку Управног одбора Општинске стамбене агенције да се неће сачињавати финансијски извештаји са мишљењем ревизора и извештаји ревизора о извршеној ревизији стаусне промене

20. Давање сагласности на Одлуку о изменама и допунама Статута МЗ Грачац

21.- Извештај Спортског центра о издавању спортских објеката или делова спортских објеката, а које користи установа Спортски центар Врњачка Бања за период од 2012.-2016.године

-Измене и допуне финансијског плана Установе Спортски центар Врњачка Бања за 2016.годину

22. Избор и именовња

А) Разрешење и именовање чланова Надзорног одбора Центра за социјални рад, испред оснивача

Б) Оставка Ивице Пфићера на дужност члана Надзорног одбора ЈП ''Нови Аутопревоз'' и именовање члана Надзорног одбора

В) Разрешење и именовање члана Управног одбора Фонда за за унапређење пољопривреде и рурални развој општине Врњачка Бања.

Г) Разрешење и именовање члана Комисије за спровођење поступка доделе награда Најбољи-најбољем ''Др Зоран Ђинђић''

23.Одборничка питања и одговори

ПРВА ТАЧКА

Председник СО је известио о предлогу Одбора за административно мандатна питања и нормативна акта, који је утврдио предлог одлуке и предлогу Општинског већа да усвоји овај акт, са предлогом да се: - у чл.14 изврши исправка техничке грешке тако да се реч " за" замени речју " из",

- да се у чл.29 став 1 тачка 1 иза текста "Правни факултет" стави "," и дода текст " у обиму од најмање 240 ЕСП бодова" и да се избрише тачка 4,

- да се у чл.35 став 1 тачка 3 помери на место тачке 7, а остале тачке помере за једно место напред,

- да се у чл.45 дода став 2 који гласи " Заштитнику грађана након престанка дужности припада накнада у складу са законом у наредна три месеца".

- да се у чл.47 текст" у року од шест месеци" замени текстом " у року до дванаест месеци".

Дејан Лучић на чији предлог се разматра овај акт је изразио задовољство што се конзесусом дошло до доброг текста ове одлуке, с тим да се сачека са избором Заштитника грађана.

За предлог одлуке са предлозима Општинског већа, гласао је 21 одборник, па је донета

ОДЛУКА

О ЗАШТИТНИКУ ГРАЂАНА ОПШТИНЕ ВРЊАЧКА БАЊА

ДРУГА ТАЧКА

Председник СО је известио о предлогу Одбора за административно мандатна питања и нормативна акта, који је утврдио предлог одлуке и предлогу Општинског већа да усвоји овај акт.

Родољуб Џамић, који је испред Одбора одређен да извести о предлогу одлуке, је дао ближе образложење исте.

У дискусији су учествовали: Војислав Вујић, Дејан Лучић, Иван Џатић и Иван Радовић, након чега је са 19 гласова ''за'', донета

ОДЛУКА

О ИЗМЕНАМА И ДОПУНАМА СТАТУТА ОПШТИНЕ ВРЊАЧКА БАЊА

ТРЕЋА ТАЧКА

Председник СО је известио о предлогу Одбора за административно мандатна питања и нормативна акта, који је утврдио предлог одлуке и предлогу Општинског већа да усвоји овај акт, са предлогом да се у члану 10 став 4 иза речи " за одборнике" дода текст ", чланове Већа и помоћнике председника".

У дикусији су учествовали: Родољуб Џамић, Радоје Симић, Војислав Вујић и Иван Радовић.

Једногласно је прихваћен предлог одлуке са предлогом Општинског већа, па је Скупштина донела

# О Д Л У К У

О ИЗМЕНАМА И ДОПУНАМА ПОСЛОВНИКА СКУПШТИНЕ ОПШТИНЕ ВРЊАЧКА БАЊА

ЧЕТВРТА ТАЧКА

Председник СО је прочитао предлог Општинског већа да Скупштина усвоји овај Извештај.

Гордана Узуновић је упознала присутне са деветомесечним извештајем о извршењу буџета.

У дискусији су учествовали: Војислав Вујић, Родољуб Џамић, Радоје Симић, а на постављена питања је одговарала известилац, Гордана Узуновић.

Председник СО је дао на гласање извештај.

Радоје Симић је рекламирао Пословник, јер председник СО није отворио други круг расправе. Да је повређен Пословник, гласао је 1 одборник, 19 одборника било против и 1 уздржан.

За усвајање Извештаја, гласало је 20 одборника, па је донет

З А К Љ У Ч А К

Усваја се Извештај о остварењу прихода и извршењу расхода буџета општине Врњачка Бања за период 1.1.2016.-30.9.2016.године, који је у складу са чл.76.ст.1. Закона о буџетском систему (''Сл.гласник РС'', бр.54/09, 73/10, 101/10, 101/11, 93/12, 62/13, 63/13-испр.,108/13, 142/14, 68/15-др.закон и 103/15), организациона јединица Општинске управе надлежна за послове финансија доставила Општинском већу, које је сагласно ст.3. наведене одредбе закона, овај извештај усвојило у Извештају бр.400-2255/16 од 31.10.2016.године и доставило Скупштини општине.

ПЕТА ТАЧКА

Председник СО је прочитао предлог Општинског већа да Скупштина усвоји Одлуку о изменама и допунама Одлуке о усклађивању одлуке о оснивању Јавног предузећа за превоз путника и транспорт робе "Нови аутопревоз" Врњачка Бања у тексту предложеном као у материјалу, с тим да се у члану 7 иза текста " у " Службеном листу општине Врњачка Бања"" дода текст ", а примењиваће се од дана потписивања Уговора о концесији".

Иван Џатић, зам.председника општине је известио да је став предлагача да се прво сачини финанијска анализа, након чега би се разматрала ова одлука.

У дискусији су учествовали: Владан Јоцић, Иван Радовић, Војислав Вујић, Радоје Симић, након чега је Иван Рдовић, председник СО известио да се ова тачка на предлог њеног предлагача повлачи са дневног реда.

ШЕСТА ТАЧКА

Председник СО је прочитао предлог Општинског већа да Скупштина усвоји ову одлука.

Живорад Јаћимовић је известио да се врши усклађивање са оснивачким актом ЈП ''Бањско зеленило и чистоћа''.

Како дискусије није било, са 18 гласова ''за'' и 1 гласом ''против'', донета је

ОДЛУКА

О ИЗМЕНАМА И ДОПУНАМА

ОДЛУКE О ПИЈАЦАМА НА ТЕРИТОРИЈИ ОПШТИНЕ ВРЊАЧКА БАЊА

СЕДМА ТАЧКА

Председник СО је прочитао предлог Општинског већа да Скупштина усвоји ова одлуку.

Након дискусије: Радоја Симића и Милана Плањанина, са 19 гласова ''за'' и 1 гласом ''против'', донета је

ОДЛУКА

О ИЗМЕНАМА И ДОПУНАМА ОДЛУКЕ О САХРАЊИВАЊУ И ГРОБЉИМА НА ТЕРИТОРИЈИ ОПШТИНЕ ВРЊАЧКА БАЊА

ОСМА ТАЧКА

Председник СО је прочитао предлог Општинског већа да Скупштина усвоји ову одлуку.

Саша Радисављевић, секретар СО је образложио предлог одлуке, а након дискусије Војислава Вујића, са 20 гласова ''за'' и 1 гласом ''против'', донета је

ОДЛУКА

О ИЗМЕНАМА ОДЛУКЕ О ЈАВНОМ ОКУПЉАЊУ ГРАЂАНА НА ТЕРИТОРИЈИ ОПШТИНЕ ВРЊАЧКА БАЊА

ДЕВЕТА ТАЧКА

Председник СО је прочитао предлог Општинског већа да Скупштина усвоји ову одлуку.

Након дискусије Војислава Вујића, са 21 гласом ''за'', донета је

ОДЛУКА

О ПОКРЕТАЊУ ПРОЦЕСА ИЗРАДЕ ЛОКАЛНОГ АКЦИОНОГ ПЛАНА ЗАПОШЉАВАЊА

ОПШТИНЕ ВРЊАЧКА БАЊА ЗА 2017. ГОДИНУ

ДЕСЕТА ТАЧКА

Председник СО је прочитао предлог Општинског већа да Скупштина усвоји ову одлуку.

На питање Радоја Симића, да ли је надлежна комисија разматрала овај акт, Славица Стаменић, известилац је рекла да се ради о покретању поступка за прибављање у јавну својину, а да ће Комисија узети учешће у даљем поступку.

За предлог одлуке гласао ло је 19 одбрника, па је донета

О Д Л У К А

О ПОКРЕТАЊУ ПОСТУПКА ПРИБАВЉАЊА НЕПОКРЕТНОСТИ У ЈАВНУ

СВОЈИНУ ОПШТИНЕ ВРЊАЧКА БАЊА - КП.БР.1048/12КО НОВО СЕЛО У ПОСТУПКУ НЕПОСРЕДНЕ ПОГОДБЕ

ЈЕДАНЕСТА ТАЧКА

Председник СО је известио о предлогу Општинског већа да СО усвоји ову одлуку.

У дискусији су учествовали: Радоје Симић, Иван Радовић, Војислав Вујић, Дејан Лучић.

За предлог одлуке, гласало је 19 одборника, и Скупштина донела

О Д Л У К У

О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ НЕПОСРЕДНОМ ПОГОДБОМ

ДВАНЕСТА ТАЧКА

Председник СО је известио о предлогу Општинског већа да СО усвоји ову одлуку.

Како дискусије није било, за предлог одлуке, гласало је 20 одборника, и Скупштина донела

О Д Л У К У

О ОТУЂЕЊУ НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ВРЊАЧКА БАЊА

ТРИНЕСТА ТАЧКА

Председник СО је известио о предлогу Општинског већа да се да сагласност на овај Програм.

Након дискусије са 18 гласова ''за'', Скупштина је донела

О Д Л У К У

о давању сагласности на Друге измене Програма одржавања, заштите, развоја и управљања општинским и некатегорисаним путевима и улицама и изградњи и реконструкцији јавне расвете на подручју општине Врњачка Бања за 2016.годину

ЧРТРНЕСТА ТАЧКА

Председник СО је известио о предлогу Општинског већа да се да сагласност на овај Програм.

Након дискусије Радоја Симића и одговра Бранислава Бежановић, вд директора Дирекције, са 17 гласова ''за'', Скупштина је донела

Р Е Ш Е Њ Е

Даје се сагласност на Друге измене Програма пословања Дирекције за планирање и изградњу општине Врњачка Бања ЈП Врњачка Бања за 2016.годину, који је усвојио Надзорни одбор Дирекције за планирање и изградњу ЈП, одлуком бр.400-1294/16 од 8.11.2016. године.

ПЕТНЕСТА ТАЧКА

Председник СО је известио о предлогу Општинског већа да се да сагласност на овај Програм, уз напомену да директор ЈП ''Бели извор'' није оправдано присутан и да је одредио лице које га мења.

У дискусији су учествовали: Ненад Николић, Иван Радовић, Војислав Вујић, Радоје Симић, након чега је са 17 гласова ''за'', донето

Р Е Ш Е Њ Е

1. Даје се сагласност на Прве измене и допуне Програма пословања ЈП за обављање комуналних делатности ''Бели извор'' Врњачка Бања за 2016.годину, које је усвојио Надзорни одбор одлуком бр.07-7287/1 од 29.10.2016. године.

Даје се сагласност и на Прве измене Програма пословања ДОО ''Врући извори'' Грачац за 2016.годину, који је саставни део Програма из става 1. тачке 1. овог решења, и који је усвојио Надзорни одбор ЈП ''Бели извор'', који врши функцију Скупштину друштва, одлуком бр.675/15 од 26.10.2015. године.

Након што је донето горе наведено решење, Председник општине, Бобан Ђуровић је говорио о претходним тачкама дн.реда, и одговорио на питања постављена током расправе у вези инвестиција, које су започете или које су планиране.

ШЕСНЕСТА ТАЧКА

Председник СО је известио о предлогу Општинског већа да се да сагласност на овај План.

Иван Трифуновић, директор Туристичке организације је образложио измене Плана, које су последица Ребланса буџета.

У дискусији су учествовали: Војислав Вујић, на чија питања је одговарао известилац, Радоје Симић, Мирослав Веселиновић, Иван Радовић, који је, како је 13 сати када је редовна пауза у раду Скупштине, предложио да се седница настави док се не исцрпе све тачке дневног реда, који предлог је прихваћен једногласно.

У даљој расправи су учествовали: Бобан Ђуровић, Радоје Симић и поново Бобан Ђуровић, који је одговорио на питање Радоја Симића.

Пре гласања је утврђено да седници присуствује 21 одборник.

За предлог акта гласало је 18 одборника, па је донето

Р Е Ш Е Њ Е

Даје се сагласност на Другу измену Плана опште туристичке пропаганде Установе Туристичка организација Врњачка Бања за 2016.годину, који је усвојио Управни одбор ове установе одлуком бр.962/16 од 12.10.2016.године.

СЕДАМНЕСТА ТАЧКА

Председник СО је известио о предлогу Општинског већа да се да сагласност на овај План.

Како дискусије није било, са 17 гласова ''за'', донето је

Р Е Ш Е Њ Е

Даје се сагласност на измену и допуну Финансијског плана и програма Културног центра за 2016.годину, који је усвојио Управни одбор ове установе одлуком УО-1447 од 6.10.2016.године.

ОСАМНЕСТА ТАЧКА

Председник СО је известио о предлогу Општинског већа да се да сагласност на овај План.

Како дискусије није било, са 16 гласова ''за'', донето је

Р Е Ш Е Њ Е

Даје се сагласност на измене и допуне Финансијског плана Предшолске установе ''Радост'' Врњачка Бања за 2016.годину, који је усвојио Управни одбор ове установе одлуком бр.1340 од 1.11.2016.године.

ДЕВЕТНЕСТА ТАЧКА

Председник СО је известио о предлогу Општинског већа да се дају потребне сагласности на статусну промену којом се Дирекција за планирање и изградњу ЈП припаја Општинској стамбеној агенцији.

Зоран Рајић, директор Општинске стамбене агенције је ближе образложио овај поступак и одлуке које су донели надлжни органи субјеката статусне промене.

А) Како дискусије није било, за предлог да се да претходна сагласност на статусну промену Дирекцији за планирање и изградњу ЈП, гласало је 17 одборника и донето

Р Е Ш Е Њ Е

Даје се претходна сагласност на статусну промену којом се врши припајање Дирекције за планирање и изградњу општине Врњачка Бања ЈП Врњачка Бања, Општинској стамбеној агенцији Врњачка Бања, на који начин Дирекција за планирање и изградњу ЈП, као друштво преносилац, преноси целокупну имовину и обавезе на Општинску стмбену агенцију, као друштва стицаоца, чиме друштво преносилац престаје да постоји без спровођења поступка ликвидације, сагласно чл.486. Закона о привредним друштвима, a на основу иницијативе која је садржана уОдлуци о приступању спровођења поступка статусне промене Дирекције за планирање и изградњу општине Врњачка Бања ЈП Врњачка Бања коју је донео Надзорни одбор овог предузећа, под бр.350-1263/16 од 31.10.2016.године.

Б) За предлог о давању сагласности на статусну промену Општинске стамбене агенције, гласало је 17 одборника и донето

Р Е Ш Е Њ Е

Даје се сагласност на Одлуку о приступању спровођења поступка статусне промене Општинске стамбене агенције Врњачка Бања, коју је донео Управни одбор Агенције, под бр. 350-154/16 од 31.10.2016.године.

В) За предлог за давање сагласности на одлуке да се неће сачињавати финансијски извештаји са мишљењем ревизора и извештаји ревизора о извршеној ревизији стаусне промене, гласало је 17 одборника, па је донето

Р Е Ш Е Њ Е

Даје се сагласност на Одлуку Надзорног одбора Дирекције за планирање и изградњу општине Врњачка Бања бр.350-1264/16 од 31.10.2016.године, да се у поступку статусне промене припајања Дирекције за планирање и изградњу ЈП, Општинској стамбеној агенцији неће припремати финансијски извештај са мишљењем ревизора и не сачињава извештај ревизора о извршеној ревизији стаусне промене.

Даје се сагласност на Одлуку Управног одбора Општинске стамбене агенције Врњачка Бања бр.350-155/16 од 31.10.2016.године, да се у поступку статусне промене припајања Дирекције за планирање и изградњу ЈП, Општинској стамбеној агенцији неће припремати финансијски извештај са мишљењем ревизора и не сачињава извештај ревизора о извршеној ревизији стаусне промене.

ДВАДЕСЕТА ТАЧКА

Председник СО је известио о предлогу Општинског већа да се да сагласност на ову одлуку.

Како дискусије није било, једногласно је донето

Р Е Ш Е Њ Е

Даје се сагласност на Одлуку о изменама и допунама Статута Месне заједнице Грачац, заведену под бр.204/2016 од 7.11.2016.године, а која је донета на седници Савета МЗ Грачац одржаној 4.10.2016.године.

ДВАДЕСЕТПРВА ТАЧКА

Председник СО је известио о предлогу Општинског већа да се да Скупштина усвоји овај Извештај.

Душан Радовић, директор Спортског центра је дао ближа објашњења из Извештаја о издавању спортских објеката или њиховох делова, које користи ова установа.

У расправи су учествовали: Радоје Симић, а на питања овог одборника су одговарали: Владислава Ратковић, зам.Општинског правобраниоца, Душан Радовић и Родољуб Џамић.

За предлог да се усвоји овај Извештај гласало је 16 одборника, 1 одборник је био против, па је донет

З А К Љ У Ч А К

Усваја се Извештај Спортског центра Врњачка Бања о издавању спортских објеката или делова спортских објеката, а које користи установа Спортски центар Врњачка Бања за период од 2012.-2016.године, број: 02-680/16 од 3.11.2016.године.

За предлог Општинског већа да се да сагласност на измене Плана ове установе, гласало је 17 одборника, па је донето

Р Е Ш Е Њ Е

Даје се сагласност на Измене и допуне Финансијског плана Спортског центра за 2016.годину, који је усвојио Управни одбор ове установе одлуком 01-636/16 од 12.10.2016.године.

ДВАДЕСЕТДРУГА ТАЧКА -Избор и именовања

-Председник Скупштине општине, је прочитао предлог за разрешење чланова Надзорног одбора Центра за социјални рад, због истека мандата, за који предлог је гласало 16 одборника и прочитао предлог за именовање, за који је гласало 16 одборника, па је донето

Р Е Ш Е Њ Е

Разрешавају се дужности се чланова у Надзорном одбору Центра за социјални рад општине Врњачка Бања, због истека мандата и то:

1.Јасна Пајић, председник и

2. Гордана Петровић.

У Надзорни одбор Центра за социјални рад општине Врњачка Бања, именује се:

Испред оснивача:

1. Јасна Пајић, председник и
2. Гордана Петровић, члан.

-Председник Скупштине општине, известио да је Ивица Пфићер, поднео оставку на дужност члана Надзорног одбора ЈП ''Нови Аутопревоз'', па је за разрешење гласало 16 одборника, а за предлог за именовање гласало 16 одборника и донето

Р Е Ш Е Њ Е

Разрешава се Ивица Пфићер, дужности члана у Надзорном одбору у Јавном предузећу за превоз путника и транспорт робе ''Нови Аутопревоз'' Врњачка Бања, на лични захтев.

Именује се Верица Бабић, дипл. еконимиста, за члана у Надзорном одбору Јавног предузећа за превоз путника и транспорт робе ''Нови Аутопревоз'' Врњачка Бања, испред локалне самоуправе.

-Председник Скупштине општине, је прочитао предлог за разрешење члана Управног одбора Фонда за унапређење пољопривреде и рурални развој, за који предлог је гласало 16 одборника и прочитао предлог за именовање, за који је гласало 16 одборника, па је донето

Р Е Ш Е Њ Е

Разрешава се Љубица Ђошовић, дужности члана Управног одбора Фонда за унапређење пољопривреде и рурални развој општине Врњачка Бања.

Именује се Нада Бугариновић за чланаУправног одбора Фонда за унапређење пољопривреде и рурални развој општине Врњачка Бања.

-Председник Скупштине општине, је прочитао предлог за разрешење члана Комисије за спровођење поступка доделе награда Најбољи-најбољем ''Др Зоран Ђинђић'', , за који предлог је гласало 16 одборника и прочитао предлог за именовање, за који је гласало 16 одборника, па је донето

Р Е Ш Е Њ Е

Разрешава се Драган Јанићијевић, дужности члана Комисије за спровођење поступка доделе награда Најбољи-најбољем ''Др Зоран Ђинђић''.

Именује се Гордана Кнежевић, дипл.правник за члана Комисије за спровођење поступка доделе награда Најбољи-најбољем ''Др Зоран Ђинђић''.

Мандат новоизабраног члана траје до истека мандата Комисије.

ДВАДЕСЕТТРЕЋА ТАЧКА-Одборничка питања

Одборничка питања су постављана у току разматања тачака дневног реда, па су тако одборници постављали питања у форми одборничких питања и то:

- Војислав Вујић је поставио је одборничко питање колико је запошљено у општини Врњачка Бања по основу претходног Локалног акционог плана за запошљавање.

- Владан Јоцић, поставио је одборничко питање да ли грађани Врњачке Бање требају да плаћају заостале паркинг налоге, које им на наплату тек сада шаље предузеће „Метропаркинг“ Београд д.о.о., да ли су они застарели и да ли постоји правни основ за њихову наплату, обзиром да наведено предузеће није обављало комуналну делатност наплате паркирања у Врњачкој Бањи?

-Радоје Симић поставио је одборничко питање да ли Општинско правобранилаштво има сазнања да је у ЈП“Нови Аутопревоз“ Врњачка Бања, РЈ „Паркинг сервис“ дошло до проневере новца, као и уколико има сазнања, шта је Општинско правобранилаштво предузело у вези са тиме?

- Радоје Симић поставио је одборничко питање да ли неко из Општинске управе општине Врњачка Бања контролише спровођење уговора о хватању паса и мачака луталица на територији општине Врњачка Бања, као и колико је досада паса и мачака ухваћено, где се они враћају или пуштају, као и да ли је азил предузећа које је путем јавне набавке добило посао хватања паса и мачака луталица услован и адекватан у складу са законом? Такође је поставио и питање да ли постоји сагласност Председника општине за потписивање наведеног уговора?

Како других питања и предлога није било, седница је завршена у 13,50 сати.

Записник обрадила,

Зам.секретара СО

Гајшек Олгица ПРЕДСЕДНИК СО

Иван Радовић